**Ջանեթ Պիկերինգ Ռենկին** (անգլ.՝ Jeannette Pickering Rankin, հունիսի 11, 1880(1880-06-11)[…], Միսսուլա, Մոնտանա, ԱՄՆ - մայիսի 18, 1973(1973-05-18)[…], Քարմել բայ Սի, Մոնտերե շրջան, Կալիֆոռնիա, ԱՄՆ), ամերիկացի հասարակական և քաղաքական գործիչ, Մոնտանայից ԱՄՆ Կոնգրեսի Ներկայացուցիչների պալատի անդամ։ ԱՄՆ-ի Կոնգրես ընտրված առաջին կինը։ Կոնգրեսի միակ անդամը, որը դեմ է քվեարկել ԱՄՆ-ի՝ ինչպես Առաջին, այնպես էլ Երկրորդ համաշխարհային պատերազմի միանալուն։

Կենսագրություն
--------------

Ջանեթ Ռենկինը ծնվել է Միզուլայի մոտ գտնվող ագարակում (Մոնտանա տարածք)։ Եղել է Օլիվ Փիքերինգ Ռենկինի և Ջոն Ռենկինի ավագ դուստրը։ 1902 թվականին Ռենկինն ավարտել է Մոնտանայի համալսարանը՝ ստանալով կենսաբանության բակալավրի աստիճան, որտեղ դարձել է սուֆրաժիստների ազգային ամերիկյան ասոցիացիայի անդամ։ Նրա ջանքերի շնորհիվ 1914 թվականին Մոնտանայում կանանց համար ընտրական իրավունք է սահմանվել։

1917 թվականին Ռենկինը հաղթել է ԱՄՆ Կոնգրեսի Ներկայացուցիչների պալատի ընտրություններում՝ դառնալով Կոնգրեսում առաջին կինը։ Նույն թվականին նա, որպես պացիֆիստ, դեմ է քվեարկել Միացյալ Նահանգների՝ Առաջին համաշխարհային պատերազմ մուտք գործելուն։ Ռենկինն ասել է. «*Ես ուզում եմ կանգնել իմ երկրի կողքին, բայց չեմ կարող քվեարկել հանուն պատերազմի* »։ Սենատի անհաջող ընտրություններից հետո զբաղվել է հասարակական գործունեությամբ։  

1941 թվականին Ռենկինը երկրորդ անգամ ընտրվել է Կոնգրես, որտեղ դեմ է եղել ԱՄՆ-ի ուժերը ուղարկել Արևմտյան կիսագնդի տարածքից դուրս։ Փերլ Հարբորի վրա հարձակումից հետո, երբ Կոնգրեսը քննարկում էր պատերազմին միանալու հարցը, Ռենկինը միակն է եղել, որը դեմ է քվեարկել։ Ջանեթը բացատրել է. «Որպես կին ես չեմ կարող պատերազմել, և ես հրաժարվում եմ այնտեղ ուրիշներին ուղարկել»։ Այսպիսով, Ջանեթը դարձել է Կոնգրեսի միակ անդամը, որը դեմ է քվեարկել ԱՄՆ-ի ինչպես Առաջին, այնպես էլ Երկրորդ համաշխարհային պատերազմներին միանալուն։

Կոնգրեսում աշխատելուց հետո Ռենկինը պայքարել է հանուն խաղաղության և կանանց իրավունքների։ 1968 թվականին կազմակերպել է բողոքի երթ ընդդեմ Վիետնամի պատերազմի, որին մասնակցել են 5000 մարդ։ Ջանեթ Ռանկինը մահացել է Կարմելում (Կալիֆոռնիա)։

1985 թվականին Կապիտոլիումում տեղադրվել է Ռենկինի արձանը։ 2004 թվականին բեմադրվել է «Մի կին» պիեսը, որը հիմնված է եղել Ռանչինի կենսագրության վրա, իսկ 2009 թվականին`այս պիեսի հիման վրա նկարահանվել է ֆիլմ։ «Time» ամսագիրը Ռենկինին ներառել Է ԱՄՆ-ի 10 ամենաազդեցիկ երիտասարդ քաղաքական գործիչների ցուցակում։

Ծանոթագրություններ
------------------

1. ↑
2. 1 2 3 4
3. ↑
4. 1 2 3 4  Encyclopædia Britannica
5. 1 2 3 4  FemBio տվյալների շտեմարան (գերմ.)
6. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
7. 1 2
8. 1 2
9. 1 2
10. 1 2
11. 1 2 3  The Political Graveyard — 1996.
12. 1 2  Jeannette Rankin Archived 2010-11-03 at the Wayback Machine.. Women in Congress.
13. ↑  "Jeannette Rankin". *www.robinsonlibrary.com*. Արխիվացված է the original 2019 թ․ սեպտեմբերի 3-ին. Retrieved 2020 թ․ հունիսի 10. `{{cite web}}`: Unknown parameter `|dead-url=` ignored (`|url-status=` suggested) (help)
14. ↑  Josephson, Hannah. *Jeannette Rankin, First Lady in Congress: A Biography*. Indianapolis: Bobbs-Merrill, 1974. P. 76.
15. ↑  "Women in Congress - Jeannette Rankin, Representative from Montana". *web.archive.org*. 2010 թ․ նոյեմբերի 3. Արխիվացված է the original 2010 թ․ նոյեմբերի 3-ին. Retrieved 2020 թ․ հունիսի 10. `{{cite web}}`: Cite has empty unknown parameter: `|dead-url=` (help)
16. ↑  Nancy Unger. *Rankin, Jeannette Pickering*. American National Biography. New York: Oxford University Press, 1999. P. 142.
17. ↑  Top 10 American Political Prodigies Archived 2013-02-04 at Archive.is.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography |
|  |
| 

|  Չափորոշչային վերահսկողություն |
| --- |
|  |
| BNF: 16274051n · GND: 131615351 · ISNI: 0000000027063213 · LCCN: n80076207 · NDL: 00621346 · NSK: 000401045 · NTA: 256047030 · NUKAT: n2018177753 · SUDOC: 122310888 · VIAF: 50364569 · WorldCat VIAF: 50364569 |

 |

 |